ناخچیوان موختار رئسپوبلیکاسیندا ۱۰ ایل بوندان اول اوشاقلارا آد قویولماسیندا اجنبی سئریاللاردان تأثیرلنهرک آوروپا منشألی، ائلجه ده آذربایجان دیلینده اولماسینا باخمایاراق، هئچ بیر معنا کسب ائتمهیهن، عینی زاماندا تلفوظو سونرادان اوشاق اوچون پروبلم یارادان آدلارا راست گلینیردی.
رئپورت خبر وئریر کی، بونو موختار رئسپوبلیکانین عدلیه ناظرلیگی بیلدیریب.
ناظیرلیین معلوماتینا گؤره، سون ایللرده جمعیتیمیزده وطنپرورلیک تربییهسینین گوجلندیریلمهسی، دؤولتیمیز طرفیندن میللی و معنوی دیرلره باغلیلیغی آرتیران مهوم تدبیرلرین حیاتا کئچیریلمهسی بو ساحهده موثبت نتیجهلرین الده اولونماسینا ایمکان وئریب: "معاصر دؤورده ده بعضی حاللاردا مناسیب اولمایان آدلارلا باغلی والیدین مراجعتلرینه راست گلینیر، آنجاق اونلارلا آپاریلان معاریفلندیریجی صحبتلر سوندا اوشاقلاریمیزین گؤزل آدلارلا آدلاندیریلماسینا گتیریب چیخاریر. ۲۰۱۶-جی ایلده موختار رئسپوبلیکادا دوغولان اوغلان اوشاقلارینا محمد، حسین، علی، مراد، اوغور، آیخان، اومید، ایبراهیم، نیهاد، کنان، حسن، رسول، فرید، بابک، قیز اوشاقلارینا ایسه داها چوخ زهرا، نورای، زئینب، خدیجه، لئیلا، سما، فیدان، گولای، گونای، آینور، آیسئل، آیشن، سئویل کیمی آدلار وئریلیب".
azb_Arab azb_Arab azb_Arab